62019CJ0720_INF
Решение на Съда (шести състав) от 21 октомври 2020 г. —Stadt Duisburg (Запазване на придобитите права след натурализация)
(Дело C‑720/19) (
1
)
„Преюдициално запитване — Споразумение за асоцииране ЕИО—Турция — Решение № 1/80 — Член 7, първа алинея — Право на пребиваване на членовете на семейството на турски работник, който се труди законно на трудовия пазар на държава членка — Натурализация на съответния член на семейството в приемащата държава членка — Запазване на правото на пребиваване — Придобити права“
Международни споразумения — Споразумение за асоцииране ЕИО—Турция — Съвет за асоцииране, създаден със Споразумението за асоцииране ЕИО—Турция — Решение № 1/80 — Събиране на семейството — Право на членовете на семейството на турски работник, принадлежащ към легалния пазар на труда на държава членка, да упражняват трудова дейност в тази държава членка и съответно право на пребиваване — Загубване на тези права вследствие на придобиването на гражданството на тази държава членка и загубването на предходното гражданство — Недопустимост
(член 7, първа алинея и член 14, параграф 1 от Решение № 1/80 на Съвета за асоцииране ЕИО—Турция)
(вж. т. 21 и 24—27 и диспозитива)
Диспозитив
Член 7, първа алинея от Решение № 1/80 на Съвета за асоцииране от 19 септември 1980 година относно развитието на асоциирането между Европейската икономическа общност и Турция трябва да се тълкува в смисъл, че член на семейството на турски работник, който е придобил предвидените в тази разпоредба права, не губи тези права, когато придобие гражданството на приемащата държава членка, като същевременно изгуби предходното си гражданство.
(
1
)	ОВ C 19, 20.1.2020 г.